Document ID: 31994R3256

ΚΑΝΟΝΙΣΜΟΣ (ΕΚ) αριθ. 3256/94 ΤΟΥ ΣΥΜΒΟΥΛΙΟΥ της 22ας Δεκεμβρίου 1994 για την τροποποίηση του κανονισμού (ΕΟΚ) αριθ. 1657/93 του Συμβουλίου σχετικά με την προσωρινή αναστολή των αυτόνομων δασμών του κοινού δασμολογίου για ορισμένα βιομηχανικά προϊόντα που προορίζονται για τις ελεύθερες ζώνες των Αζορών και της Μαδέρας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, , και ιδίως το άρθρο 28,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
Εκτιμώντας:
ότι ο κανονισμός (ΕΟΚ) αριθ. 1657/93 (2) καθιερώνει προσωρινή αναστολή των αυτόνομων δασμών του κοινού δασμολογίου για ορισμένα βιομηχανικά προϊόντα που προορίζονται για τις ελεύθερες ζώνες των Αζορών και της Μαδέρας-
ότι οι πορτογαλικές αρχές ζήτησαν την αναστολή των δασμών ΚΔ για κεφαλαιούχα αγαθά, άλλα από αυτά που προβλέπονται στον κανονισμό (ΕΟΚ) αριθ. 1657/93- ότι η αίτηση αυτή δικαιολογείται από την αύξηση του αριθμού των επιχειρήσεων που λειτουργούν στην ελεύθερη ζώνη των Αζορών και της Μαδέρας καθώς και από τη διαφοροποίηση των οικονομικών δραστηριοτήτων της περιοχής-
ότι η απόφαση 91/315/ΕΟΚ (3) για τη θέσπιση προγράμματος ειδικών μέτρων λόγω του απομακρυσμένου και νησιωτικού χαρακτήρα της Μαδέρας και των Αζορών (Poseima) αναγνωρίζει το ρόλο των ελεύθερων ζωνών στην οικονομική ανάπτυξη των εν λόγω περιοχών και τονίζει την ανάγκη ειδικών τελωνειακών μέτρων προκειμένου να ευνοηθεί η ανάπτυξή των-
ότι, σύμφωνα με τα στοιχεία αξιολόγησης που παρουσίασαν οι πορτογαλικές αρχές, φαίνεται ότι, από την έναρξη ισχύος του κανονισμού (ΕΟΚ) αριθ. 1657/93, δημιουργήθηκαν νέες οικονομικές δραστηριότητες στην ελεύθερη ζώνη της Μαδέρας- ότι τα κεφαλαιούχα αγαθά είναι αναγκαία για τη διατήρηση των δραστηριοτήτων αυτών- ότι φαίνεται, κατά συνέπεια, δικαιολογημένη η αναστολή των δασμών του ΚΔ για τα προϊόντα αυτά όταν εισάγονται στη Μαδέρα και στις Αζόρες και προορίζονται για τις εκεί ελεύθερες ζώνες- ότι, κατά συνέπεια, πρέπει να τροποποιηθεί το παράρτημα του κανονισμού (ΕΟΚ) αριθ. 1657/93,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 1657/93 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Δεκεμβρίου 1994.

Labels: 3
18
15
1